hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy it hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ռոբերտ Քոչարյանին կալանքի տակ պահելու ևս մի հիմք է առաջացել․ մեղադրյալի կողմից հնարավոր ազդեցություն դատավորի վրա | Forrights.am
Վերջերս նա Աշոտյանից և խոսնակ Շարմազանովից հաճախ է խոսում։ Նշված քայլերի հաջորդականությունը վկայում է, որ գաղտնալսումը և դրան հետևած գործողությունները ծրագրված էին, ունեին հստակ ժամանակացույց և նպատակ․ վարկաբեկել առավել ակտիվ իրավապահ կառույցները, որոնք վարչապետի հիմնական հենարանն են: ՙՙՍա դավադրություն է Հայաստանի պետականության նկատմամբ՚՚, — Փաշինյանի գնահատականն է։
«Ինձ դատավորը նոր զանգեց, դե, մի քիչ վախեցած ա» Երկու բարձրաստիճան պաշտոնյաների զրույցից տպավորությունն այնպիսին է, ասես, թաքուն ներս ես նայել ինչ որ մեկի բանալու անցքից: Ավանդապես փակ իրավապահ կառույցների ղեկավարներն անկաշկանդ, ՙՙընգեր՚՚, ՙՙցավդ տանեմ՚՚, սանձարձակ արտահայտություններով խոսում են իրար հետ, առանց վարվելակարգ պահպանելու: ՙ
ՙֆիգուրանտների՚՚ հասցեին վիրավորական արտահայտություններ են լսվում, որոնք, սակայն նախատեսված չեն եղել լայն հանրության ականջների համար և արտահայտել են զրուցակիցների անձնական վերաբերմունքը մարտի մեկի գործով մեղադրյաների նկատմամբ: Նրանց կալանքի հիմքերին վերաբերող զրույցի հատվածը կարելի է, ինչպես Վանեցյանն ասաց, ՙՙիրավաբանական քննարկում՚՚ համարել իրավապահ երկու մարմինների ղեկավարների միջև, մանավանդ, որ մեղադրյալները ազգային անվտանգության տեսանկյունից մեծ հետաքրքրություն են ներկայացնում: Մեկը երկրի նախկին նախագահն է, մյուսը՝ ՀԱՊԿ քարտուղար Յուրի Խաչատուրովը, որը մարտի մեկին պաշտպանության նախարարի առաջին տեղակալն էր և ԶՈՒ գլխավոր շտաբի պետը:
Սակայն մի հատված ենք առանձնացնում զրույցից, առավել «սենսացիոնը»։ Արթուր Վանեցյանն ասում է․ «Ինձ դատավորը նոր զանգեց, դե, մի քիչ վախեցած ա, ասեցի՝ մի հատ նայի սաղ գործը, Հրաչ ա՞ անունը դատավորի, մի խոսքով, դատավորը, ով որ պտի կալանքը տա։ Բա, ասեց, մի հատ հիմքերը նայեմ, զանգեմ զեկուցեմ, պարոն Վանեցյան ջան»։ Սասուն Խաչատրյանը պատասխանում է․ «Թող նայի»։ «Ասի՝ նայի հիմքերը, կնայես, բայց կալանքը ուզես, չուզես, պտի տաս»։ Խաչատուրովին կալանավորելու վերաբերյալ Սասուն Խաչատրյանը հարցնում է Վանեցյանին․ «Չփակե՞նք, ընգեր», վերջինս էլ խոստանում է․ «Հեսա կխոսամ»։ ՀԱԿ իրավական հարցերի խորհրդատու Արմեն Խաչատրյանը որևէ սենսացիա այս զրույցի մեջ չի տեսնում, առավել ևս վկայություն, որ դատարանների վրա ներազդելու, քրեական վարույթն ուղորդելու մասին խոսող հանգամանք։ Forrights.am-ի համար նա վերլուծում է․
«Խոսում են քրեական բացահայտումներով զբաղվող երկու գերատեսչությունների ղեկավարներ, և եթե հաշվի ենք առնում, որ տասնյակ տարիներ այդ հանցագործությունները բացահայտելու հասարակական պահանջ է եղել, ապա, ի պատիվ ՀՔԾ պետի և ԱԱԾ տնօրենի ասեմ, որ սա բավականին կոռեկտ խոսակցություն է։ Իհարկե, սա մասնավոր զրույց էր, որևէ ենթադրություն չէր կարող նրանց կողմից լիներ, որ այդ խոսակցությունը ձայնագրվում է և կհրապարակայնացվի։ Սկանդալային է, թերևս, մի բան։ Զրույցից ակնհայտը է, որ անգամ հեղափոխությունից հետո դատավորը վախեցած է, նշանակում է՝ նրա վրա եղել է հնարավորոր ազդեցություն, որ դատավորը վախեցել է որոշում կայացնել և կապվել է ԱԱԾ տնօրենի հետ։ Իսկ սա նշանակում է, որ Ռոբերտ Քոչարյանին կալանքի տակ պահելու ևս մի հիմք է առաջացել․ մեղադրյալի կողմից հնարավոր ազդեցություն դատավորի վրա»:
Զրույցից տպավորություն չի ստեղծվում, որ Խաչատրյանն ու Վանեցյանն են որոշում փակել-չփակելու հարցը։ «Վարույթ իրականացնող մարմնի ղեկավարը խոսում է օպերատիվ ծառայություն իրականացնող մարմնի հետ։ Մասնագիտական սլենգով ասած, «փակողներն» իրար հետ են խոսում փակել -չփակելու մասին, մանավանդ, որ հիմքերից են խոսում, ասում է՝ հիմքերը կան»։
«Ճնշումներից ով խոսի, չխոսի, Քոչարյանը թող տանձից ու խնձորից խոսի»
Դատավորների վրա ճնշումների մասին է խոսում Քոչարյանը։ Ի՞նչ կասեք։
«Ճնշումներից ով խոսի, չխոսի, Քոչարյանը թող գնա տանձից ու խնձորից խոսի: Քսան տարի թե Քոչարյանը, թե Սերժ Սարգսյանը ուղղակի միջամտություն են ունեցել դատական իշխանության վրա։ Դատական ակտեր են եղել՝ քաղաքացիական, վարչական, քրեական գործերով, որոնց վճիռներն ուղղակի գրվում էին Բաղրամյան 26-ում, հասարակ կալանքի գործեր, ոչ քաղաքական կոնտեքստով։ Անգամ գույքային վեճերով դատավորն ուղղակի ցուցում է ստացել ՍԵրժի Վաչոյից, գույք, ունեցվածք, բիզնես խլելու գործեր չբացահայտելու ուղղակի հրահաններ են եղել նախագահականից։
Իշխանությունը հայտարարում է, որ բոլոր թալանչիները պետք է նստեն, իսկ դատարանը խափանման միջոց է փոխում, գրավ է կիրառում Սերժի Վաչոյի, Սաշիկի տղու, Քոչարյանի, այլ գործերով անցնող մեղարյալների նկատմամբ։ Դատավորները նրանց աշխատողներն են եղել»։
Նախորդ նյութը«Իսկ որ դու ցուցում էիր տալիս անմեղ մարդուն 12 տարի նստացնել, դա հանցագործությո՞ւն չէր». Նախկին դատավորը՝ Ռոբերտ Քոչարյանին
Հաջորդ նյութը«Եթե ինքնասպանություն ա, ուրեմն ղեկավարության մատը խառն ա»
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.